TULD JERUUSALEMMAST
Õpime taas Jumala Sõna.
See toob meil kindlasti õnnistust ja rõõmu, nagu alati.
Jumala Sõna
murrab kõik kindlustused meie peas.
Sõna peab uuendama meie meeled. See on võitud Püha Vaimuga.
Seepärast usun,
et meil on lootus ja tulevik.
Võime vaadata tulevikku täis usku,
kuna Sõna on uuendanud meie meeled.
Jumala Sõna on ainus,
mis võib muuta inimese elu.
Mõtlen tõelist muutust.
Seda, et halvast inimesest saab hea.
Seda, et inimesed muutuvad
saatana teenritest Jumala sulasteks.
Nii on juhtunud meie eludes.
Kuulusime varem pimeduse kuningriiki,
kuid nüüd valguse riiki, meie Issanda Jeesuse kuningriiki.
See juhtus seepärast, et Sõna sai lihaks.
Nagu Johannes kirjutab: Sõna, Messias Jeesus, sai lihaks.
Tänagi, kui kuuleme Sõna ja selle usus vastu võtame,
saab kuuldud Sõna meie elus lihaks.
See kannab vilja
ja muudab dramaatiliselt meie elusid.
Suudame teha seda, mida varem ei suutnud.
Mitte omas jõus, vaid Püha Vaimu jõus.
Kui kuuleme Sõna, uueneb meie meel.
Siis me ei sega Püha Vaimu tegevust.
Unustame tihti,
et Püha Vaim suudab kõike, kuna Ta on Jumal.
Ta ei tegutse siiski meie tahte vastaselt.
Püha Vaim ei tööta meie tahte vastu.
Kui meie meel uueneb Jumala Sõna kaudu,
ja kui aastatega kerkinud kindlustused varisevad,
kuna kuuleme Jumala Sõna,
muutub võimatu võimalikuks.
Siis me ei häiri Püha Vaimu oma uskmatusega.
Kas mõistate?
1. Moosese 26 räägib Iisakist.
1. Moosese 26:1.
Räägime Iisaki, Aabrahami poja elust.
"Aga maal oli nälg
pärast seda eelmist nälga,
mis Aabrahami päevil oli olnud.
Ja Iisak läks vilistite kuninga Abimeleki juurde Gerarisse.
Ja Issand ilmutas ennast temale ning ütles:
'Ära mine alla Egiptusesse!
Jää maale, kuhu ma sind käsin!
Ela võõrana siin maal,
ja ma olen sinuga ning õnnistan sind,
sest sinule ja sinu soole ma annan kõik need maad
ning pean vannet, mille ma olen vandunud su isale Aabrahamile.'"
Jumal ütles, et andis Aabrahamile vande.
Mida Aabrahami kohta räägitakse?
Ta uskus Issandat ja see loeti talle õigsuseks.
Aabrahamist sai Jumala sõber,
kuna ta avas oma südame ja uskus Issandat.
Sa ei saa olla selle sõber, keda sa ei usu.
Usun seda, mida Uri ütleb, ja saan seepärast tema sõber olla.
Kui ma teda ei usu, ei saa me sõbrad olla.
Kas mõistate? Aabraham uskus Issandasse
ja ta uskus Issandat.
Ta uskus neid sõnu, mida Issand talle rääkis,
ja see loeti talle õigsuseks ning temast sai Jumala sõber.
Jumal ütleb siis Iisakile:
"Vandusin su isale, kellest sai minu sõber.
Sinustki võib mu sõber saada,
kui sa usud minusse, nagu su isa."
Aabrahamigi ajal oli nälg.
1Mo 26:1: "Aga maal oli nälg pärast seda eelmist nälga,
mis Aabrahami päevil oli olnud."
Nälg kordus ajal, kui vastutas Iisak.
Aabraham oli kunagi maa kuningas ja maailma valgus,
nagu Jeesus jüngreile meie kohta ütles.
Aabraham oli jumalamees,
ja tema kaudu õnnistas Jumal rahvaid.
Aabrahami aeg sai otsa ja algas Iisaki aeg.
Nüüd pidi Iisakist saama jumalamees,
kelle kaudu kõik rahvad õnnistatud pidid saama.
Tähtsaim oli see, et raskustes, nagu nälja ajal,
uskus Iisak Issanda sõnu.
See on meile raske, seda on asjatu eitada.
On raske uskuda,
kui tingimused näitavad vastupidist sellele,
mida Püha Vaim räägib, kui Piiblit loeme.
See johtub sellest, et keskendume konkreetsetele asjadele
ja sellele, mis toimub just nüüd.
Jumal näeb asju teisiti, ülaltpoolt.
Tema oli, on ja jääb.
Ta annab omadele palju kogemusi.
Ta katsub läbi neid,
kes usuvad Temasse ja Teda,
et Ta saaks neid õnnistada.
Mõistke üht asja: See on Jumala Sõna.
Kõik Jumala mõtted on siin kirjas.
Siia on kirjutatud kõik, mida Ta prohvetite kaudu ütles.
Siin on kirjas kõik, mida vajame.
Sealt leiab kõik vastused.
Neid ei leia rikkurite juurest ega ühegi teise inimese juurest.
Nee leiab vaid Jumala Sõnast.
On tähtis mõista, et kui seda usume,
saab meile see, mis Tema ütleb.
Ja Ta ütleb,
et annab oma rahvale väe ja õnnistab seda rahuga.
Ta annab väe
ja õnnistab oma rahvast rahuga.
Raskuste ja nälja ajal
ütleb Jumal: "Ma tean, mis sinuga toimub."
"Rahune ja tee õige valik."
Otsusta istuda Tema jalge ette.
Kas mäletate Martat ja Maarjat?
Mille Maarja valis?
Ta valis parema osa: istuda ja kuulata elu sõnu.
Räägin meist kõigist.
Arvame, et seda õpetatakse "esimeses klassis",
aga see võib olla probleemiks ka edasijõudnuile.
Jumal tahab, et tõuseksime kõrgematesse klassidesse.
Nagu maailmaski on algul lasteaed
ja seejärel põhikool, gümnaasium ja ülikool,
nii on ka eluülikool.
Jumal tahab tõsta meid tasandi kaupa kõrgemale.
Jõust jõusse, aust ausse ja usust usku,
kuni sa oma eksamit ära ei tee.
Sel juhul sa ei saa, mida peaksid.
Su vaimne kasv peatub.
Testi läbimiseks ja võitmiseks
ja järgmisse klassi pääsemiseks
pead sa uskuma kõike, mida Jumal ütleb.
Kui Ta ütleb, et oled terve,
kuid arstid ja su tunded ütlevad midagi muud,
võta vaimne varaait, Jumala Sõna, oma partneriks
ja võitle selle kõige vastu,
mida saatan on su meelde ehitanud.
Pane vastu sellele, mida patune liha püüab öelda.
Maal oli niisiis nälg.
On normaalne,
et Iisak tahtis minna sinna, kus kergem oli.
Nii inimesed tavaliselt teevadki.
Kala otsib sügavamat vett ja inimene otsib heaolu.
Jumal käskis Iisakil siiski paigale jääda.
Ta ütles, et andis Aabrahamile vande.
Miks Ta seda meelde tuletas?
Mis Ta järgmiseks ütleb?
1. Moosese 26:5 -
"... sellepärast, et Aabraham kuulas mu sõna..."
Sellest tahangi rääkida.
Viimasel ajal olen kogenud,
et see kirjakoht kõnetab mind jõuliselt.
Jeesus ütles:
"Mina olen hea karjane ja mu lambad tunnevad mu häält."
Mis on uskliku elus tähtsaim?
Mis on meie elus kõige tähtsam?
Kuulda ja tunda Hea Karjase häält.
Selleks me sündisimegi.
Füüsiliselt siis. Meie ema sünnitas meid selle jaoks.
Sündisime uuesti ka Messias Jeesuses,
et tunneksime Tema häält.
Selles küsimus ongi. See on kõige tähtsam asi.
Sündisime selleks, et kuulda Jumala häält.
Jumal ütles Moosese kaudu: "Kuule, Iisrael ..."
"Kuule!" Usk tuleb kuulmisest ja kuulmine ...
Kuulmisest üksi ei piisa.
Peame tundma Teda ja kuuletuma Talle.
Jeesus ütleb Luuka 6:46 -
"Aga miks te mind hüüate: 'Issand, Issand!' ega tee, mida ma ütlen?"
Mis on tähtis?
Millises faasis sa ka poleks, raskes või kerges,
õpetab Jumal sind Tema häält tundma.
Ta õpetab sind kui Isa oma lapsi.
Õpid kogemuse kaudu.
Kui õpid väikses asjas Issanda häält tundma
ja Talle alistuma,
tuleb suurem asi ja seejärel veelgi suurem.
Su oskused kasvavad kogemusega.
Peame saama kogemusi
Issanda hääle kuulmises, tundmises ja järgimises.
See hääl on meile selge.
See pole raskestimõistetav segapuder.
See on selge hääl, mis räägib ja midagi teha käsib.
Kuidas saab Issandat kuulata?
Keegi ütles, et kui ta tahab Issandaga rääkida, ta palvetab,
ja kui ta tahab kuulata Issandat, avab ta Pühakirja ja hakkab lugema.
See on väga lihtne.
Arvan, et Aabrahamil ja Iisakil oli raskem kui meil.
See oli raskem ka apostlite jaoks.
Meil on abiks Pauluse kirjad.
Meil on Jeesuse õpetused ja kogu Uus Testament.
Neljas evangeeliumis saavad Toora, Prohvetid ja Kirjad tõeks.
Evangeeliumid on Vana Testamendi seletus.
Evangeeliumiraamatute järel tuleb omakorda evangeeliumide seletus.
Tänapäeval on kergem kuulda ja tunda Issanda häält
ja teha seda, mida Ta nõuab. Ta nõuab, mitte ei palu.
Seda on tähtis mõista.
Suhtume Jumalasse tihti nagu inimestesse.
Me ei tohi pidada Teda inimeseks, isegi kui Ta sai inimeseks.
Selle asemel peame me Tema sarnaseks saama.
Kõik on võimalik sellele, kes usub, Issanda armus.
1. Moosese 26:5: "Sellepärast et Aabraham kuulas mu sõna
ja pidas, mis ma käskisin pidada -
mu käske, seadlusi ja õpetusi."
Siin ei mõelda Moosese seadust, kuigi seegi on püha.
Siin räägitakse kogu Jumala Sõnast,
vaimsest seadusest, Issanda kuulmisest,
Tema äratundmisest ja Talle kuuletumisest.
Alati, kui Jumal räägib,
on sellel mingi tagajärg, kui sa Tema sõnu järgid.
Või õigupoolest on sellel mitmeid tagajärgi.
See algab ühest tagajärjest, ja seejärel see kasvab.
See on tõde.
"Te tunnetate tõe ja tõde teeb teid vabaks."
See tõde täidab meid.
Kui teed nii nagu Iisak, Aabraham ja Jaakob,
on sellel mingi tagajärg.
Kui ei tee, on see probleem.
Sellelgi on tagajärg.
Tihti arvatakse, et kui Jumal midagi teha käsib,
võib selle tegemata jätta,
ja siis lihtsalt kaotab õnnistuse, aga kuidagi elada ikka saab.
Tagajärg tuleb igal juhul.
Kui kuuled, alistud ja kuuletud, on tagajärg hea.
Kui kuuled, aga ei kuuletu, on tagajärg halb.
See on tõsi ja muud tõde pole.
Iisak kuulis ja mõistis.
Milleks inimesel mälu on?
Heade asjade meenutamiseks, ütleb kuningas Taavet.
Kui meie meel pole uuendatud,
mäletame vaid halbu kogemusi.
Uuendatud meel mäletab häid kogemusi.
Iisak mõtles asjade üle.
Ajud on antud mõtlemiseks.
Uuendamata meel mõtleb ikkagi halbadele asjadele
ega suudagi midagi head näha.
Iisak mõtles ja mõistis.
"Üks hetk, ka Aabrahami ajal oli nälg,
Jumal rääkis temaga, ta kuulas ja sellel oli tagajärg."
See tagajärg mõjutas ka tema lapsi.
Õnnistus jätkus.
Kui kuulame Issanda häält,
ja tunneme Hea Karjase häält, mis on kõige tähtsam,
ja järgime kui lambad Teda, suurt ja parimat Karjast,
ja pöördume või peatume Tema käsu peale,
jätkub see õnnistus meienigi.
Tooraski öeldakse,
et Jumal on armuline neile, kes Teda armastavad,
tuhandete põlvedeni. Oli vist nii?
Jah, tuhandete põlvedeni!
Aga see, kes eitab Issandat,
on neetud kuni kolmanda-neljanda põlveni.
Kui suur on Jumala arm!
See, kes kuuleb ja kuuletub, saab õnnistuse tuhandete põlvedeni.
Aga häda meile, kui me ei kuuletu. Needus ei kuulu Messia ihusse.
Peame siiski Messia pühaduses elama.
Iisak kuulas.
1. Moosese 26:12 -
" Ja Iisak külvas seal maal
ja sai sel aastal sajakordselt ..."
Heebreakeelne "mea shearim"
ei tähenda siin ortodokside rajooni Jeruusalemmas.
Ühel päeval saavad nemadki päästetud,
sest kogu Iisrael saab päästetud. Räägin millestki muust.
See tähendab siin sajakordselt.
"...sest Issand õnnistas teda."
Siin räägitakse mehest, kes kuuletus Issanda häälele.
Need on meile väikesteks testideks.
Kui oled ustav väheses, usaldab Ta sulle suuri asju.
1. Moosese 26:13 - "Ja mees läks rikkaks,
läks üha rikkamaks, kuni ta oli läinud väga rikkaks.
Ja temal oli lamba- ja kitsekarju ja veisekarju
ja palju peret, nõnda et vilistid teda kadestasid."
Temast sai suur, kuna ta kuulas Issandat.
Ta tegi seda, mida Issand käskis.
Tahaksin isegi selline olla.
Mitte õnnistuse pärast, kuigi õnnistuse tahtmine pole ka vale.
Tahan tunda Issandat ja olla Tema sõber.
Teen, mida Ta käsib,
kuna tean, et Ta tahab mulle parimat.
Ta ei ütle midagi, et mind masendada või segadusse ajada.
Ta ütleb: "Usalda mind!"
Palvetame selle pärast.
Ka teie, kes seda saadet vaatate, palvetage koos meiega!
Taevane Isa, palvetame, et võiksime olla nagu Aabraham,
kes uskus Sinu sõnadesse ja kellest sai Sinu sõber.
Isa, tahame olla nagu Iisak,
kes rasketes oludes Sinu häält kuulis.
Ta tundis ära Sinu hääle ja kuuletus ja Sina õnnistasid teda.
Temast sai suur ja rikas.
Aitäh, et võime sellest eeskujust õppida.
Tahame teha seda, mida käsid.
Mitte väe ega võimuga, vaid Püha Vaimuga.
Messias Jeesuse nimel olgu kogu meie kogudus
ja kõik vaatajad Jumala rahvas, kes kuulevad Sinu häält
ja teevad Sinu tahet. Jeesuse nimel, aamen.
Tõlge: Monika Jaaguri